num_pages: 268
description: Umetniku je dozvoljeno da uznemirava narod.Dimitrije se vraća sa studija u rodni Mitrograd, ponosan na sebe i s velikim planovima za budućnost. Kosta, prijatelj i vajar, upozorava ga da je grad posednut i da se svuda pojavljuju duhovi, a najviše u njegovoj radionici gde za lokalne vlasti pravi biste znamenitih gradonačelnika. Dimitrijev otac slučajnim padom s krova ubija komšiju s kojim je u zavadi a sâm ostaje nepovređen, nakon čega se tokom dana pravi mrtav, a noću popravlja stvari po kući. Istovremeno, tajanstvena devojka ucenom uvlači Dimitrija u seanse prizivanja mitrogradskih aveti…Dimitrije otkriva da ni duhovi, ni njegova porodica, a ni rodni grad nisu ono što izgleda. U prepletu gradskih laži i sopstvenih iluzija, on pronalazi nove istine i o samom sebi, a usred njih – neočekivanu i nimalo bezazlenu ljubav.Poetskim obrtima s primesom magijskog realizma Soćanin ispisuje nesvakidašnju literarnu avanturu koja baca drugačije svetlo na našu svakodnevicu. Roman Mapa oproštaja je jedinstvena, živopisna i urnebesno-potresna priča o jedinom načinu na koji možemo da se spasemo.
language: Serbian
title: Mapa oproštaja
publisher: Laguna